Diari Oficial de la Generalitat Valenciana


Sumari del DOGV 9362, del 15-06-2022 (2022/5370)

RESOLUCIÓ de 6 de juny de 2022, del conseller d'Economia Sostenible, Sectors Productius, Comerç i Treball de modificació de la Resolució de 17 de juny de 2021, del conseller d'Economia Sostenible, Sectors Productius, Comerç i Treball, de concessió de les ajudes convocades per la Resolució d'11 de desembre de 2020, de la directora general de Comerç, Artesania i Consum, per la qual s'efectua la convocatòria anticipada per a l'exercici 2021 de les ajudes en matèria de comerç, consum i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania. Expedient CMIAPY.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9362

Data del DOGV
:   15-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5370


Data del document
:   06-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 6 de juny de 2022, del conseller d'Economia Sostenible, Sectors Productius, Comerç i Treball de modificació de la Resolució de 17 de juny de 2021, del conseller d'Economia Sostenible, Sectors Productius, Comerç i Treball, de concessió de les ajudes convocades per la Resolució d'11 de desembre de 2020, de la directora general de Comerç, Artesania i Consum, per la qual s'efectua la convocatòria anticipada per a l'exercici 2021 de les ajudes en matèria de comerç, consum i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania. Expedient CMIAPY. [2022/5370]  
Vist l'expedient CMIAPY/2021/63/46, incoat com a conseqüència de la sol·licitud de subvenció formulada per Juan Ramón García Sanz, amb NIF \*\*\*\*6187\*, presentada el 29 de gener de 2021, acollint-se a la Resolució de la directora general de Comerç, Artesania i Consum, d'11 de desembre de 2020, per la qual s'efectua la convocatòria anticipada per a l'exercici 2021 de les ajudes en matèria de comerç, consum i artesania, en relació a l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball per la qual s'aproven les bases reguladores per a la concessió de subvencions en matèria de comerç, consum i artesania, títol II, capítol I, article 18.2.a, EMPRENEM COMERÇ: Lloguer, en Paterna.  
  
Vist:  
1. Que per Resolució de 17 de juny de 2021, del conseller d'Economia Sostenible, Sectors Productius, Comerç i Treball, es resol la concessió de les ajudes convocades per Resolució d'11 de desembre de 2020, de la directora general de Comerç, Artesania i Consum, per la qual s'efectua la convocatòria anticipada per a l'exercici 2021 de les ajudes en matèria de comerç, consum i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, títol II, capítol I, article 18.2.a, expedient CMIAPY.  
  
2. Que en data 26 de novembre de 2021, Juan Ramón García Sanz, interposa recurs de reposició contra la citada resolució de concessió en termini per silenci administratiu tal com queda establit en els articles 24, 25 i 124 de la Llei 39/2015 del procediment administratiu comú de les administracions públiques i també en l'article 12 punts 3, 4 i 5 de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, al·legant la inexistència de concessió o denegació de la sol·licitud presentada i per tant sol·licita que es tinga a bé revisar tant la sol·licitud presentada, com tota la justificació per a la qual es va sol·licitar l'ajuda i per a la qual es compleixen tots els requisits establits.  
3. Que advertida l'omissió d'aquest expedient en la Resolució de concessió de data 17 de juny de 2021, es procedeix a revisar el procediment de concessió i es comprova l'existència d'un error informàtic en l'aplicació de gestió dels expedients, per la qual cosa no ha estat inclòs en la relació dels expedients concedits que figuren en l'annex I de l'esmentada Resolució de concessió.  
4. Que revisada la sol·licitud presentada per Juan Ramón García Sanz, amb NIF \*\*\*\*6187\*, tramitada amb el número d'expedient CMIAPY/2021/63/46, aquesta reuneix, a data de la proposta de la Resolució de concessió, tots els requisits exigits per l'esmentada Ordre 22/2028 i la Resolució de convocatòria de data 11 de desembre de 2020.  
  
5. Que revisada la documentació justificativa presentada en el recurs de reposició, es comprova que l'import de la despesa susceptible de ser subvencionada ascendeix a 10.000,00 euros en concepte de lloguer.  
6. Que en data 13 d'abril de 2022, la secretària autonòmica d'Economia Sostenible, Sectors Productius, Comerç i Consum, vist l'informe emés per l'òrgan gestor competent, va estimar el recurs de reposició interposat per Juan Ramón García Sanz i li reconeix l'obligació i proposa el pagament de 5.000,00 euros, quantitat equivalent al 50 % de les despeses justificades que ascendeixen a 10.000,00 euros.  
  
7. Que vista l'acta de la Comissió Qualificadora, reunida en data 6 de maig de 2022, en la qual consta la proposta formulada sobre la sol·licitud d'ajuda presentada per Juan Ramón García Sanz que s'acull a allò que s'ha regulat en el títol II, capítol I, article 18.2.a de l'Ordre 22/2018 i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç, Artesania i Consum, li correspon aplicar un percentatge de suport del 50 % al pressupost elegible de 10.000,00 euros, que es correspon amb un suport real del 50 %.  
8. En conseqüència de tot l'anterior, li correspon la concessió d'una subvenció per import de 5.000,00 euros.  
Vistos els antecedents exposats, resolc:  
  
Primer  
Modificar la Resolució de concessió de data 17 de juny de 2021, incloent-hi a Juan Ramón García Sanz, amb NIF \*\*\*\*6187\*, com a beneficiari, a l'haver-se advertit un error material, de conformitat amb el que preveu l'article 109.2 de la Llei 39/2015, d'1 d'octubre, del procediment administratiu comú de les administracions públiques, que estableix que les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.  
  
Segon  
Concedir a Juan Ramón García Sanz, amb NIF \*\*\*\*6187\*, una subvenció del 50 % per import de 5.000,00 euros, amb un pressupost elegible de 10.000,00 euros i un suport real del 50 %, per «EMPRENEM COMERÇ: Lloguer en Paterna», finançant-se amb càrrec a l'aplicació pressupostària 37.02.20.007.45.058.98, línia de subvenció S5799 del pressupost de despeses de la Generalitat per a l'exercici 2022.  
Aquesta ajuda que es concedeix a través de la present resolució està sotmesa al règim de minimis regulat pel Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352, 24.12.2013).  
La present resolució posa fi a la via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de juny de 2022.- El conseller d'Economia Sostenible, Sectors Productius, Comerç i Treball: Rafael Climent González.